ফুটবল বিশ্বের বড় সব দলগুলোকে বিদায় ঘটিয়ে প্রথম বারের মতো বিশ্বকাপের ফাইনালে জায়গা করে নিয়েছে ক্রোয়েশিয়া। ১৯৯৮ সালে প্রথমবার বিশ্বকাপ খেলতে আসা হাকান সুকেরের দল যা পারেনি এবার সেটাই করে দেখিয়েছে লুকা মডরিচের দল। আর মাত্র একটা ম্যাচ বাকি। ফ্রান্সকে হারাতে পারলেই ইতিহাসে ঢুকে যাবেন মডরিচ, পেরিসিচ, র্যাকিটিচ আর সুবাসিচরা। ক্রোয়েশিয়া ফুটবলকে স্বর্ণযুগে নিয়ে যাওয়ার সন্ধিক্ষণে দাঁড়িয়ে ক্রোয়েটরা।